L 45/1414
Službeni list Europske unije
HR
24.2.2022.
KOMISIJA PILOT-PROJEKTI
POGLAVLJE PP 02 — EUROPSKA STRATEŠKA ULAGANJA (nastavak) PP 02 21
(nastavak)
PP 02 21 04
(nastavak) Ta bi se rješenja trebala provoditi na dvije razine.
Prvo: trebalo bi uspostaviti besplatnu javnu digitalnu platformu za različite industrije koje posluju u turističkom sektoru.
Na toj bi se platformi promicala interakcija između stranaka i poduzeća preko sustava rezervacija uzimajući u obzir ograničenje socijalnih kontakata i rješenja umjetne inteligencije za postupanje u slučaju velikih okupljanja ljudi, tako da se na primjer može naručiti hrana za van ili napraviti rezervacija u skladu sa strukturom restorana, barova, hotela itd.
U praksi vlasnici mogu u aplikaciju umetnuti video snimke, fotografije i ostale izvore informacija kako bi stranke točno mogle odlučiti gdje će sjediti i kada te usluge žele koristiti te u skladu s tim napraviti rezervaciju.
S druge strane, vlasnici mogu poboljšati dio svojih sustava tako da razviju i koriste potrebne alate i infrastrukturu kako bi se bolje povezali sa svojim strankama.
Zahvaljujući toj aplikaciji potrošači će se usuditi češće odlaziti u barove, restorane, hotele i ostala poduzeća u turističkom sektoru.
Drugo: trebalo bi uvesti digitalizaciju u interne aktivnosti poduzeća koja posluju u tom sektoru tako da restorani, barovi ili hoteli povećaju svoju produktivnost, ali i da postanu sigurniji za sve uključene strane, što se može pokazati iznimno važnim u bliskoj budućnosti.
U tu svrhu poduzeća mogu na primjer upotrebljavati robote za dezinfekciju radi brzog čišćenja javnih prostora ili razviti i provesti rješenja na temelju kojih će biti potrebna manja interakcija među ljudima, kao što su sustavi QR kodova ili sustavi za bezgotovinsko plaćanje.
Ovim će se projektom podupirati turistički sektor tako što će se osigurati savjetovanja za vlasnike.
Ti su sadržaji posebno osmišljeni za njihovu vrstu poduzeća.
S obzirom na to da je riječ o aplikaciji EU-a, nitko, znači nijedno poduzeće, neće biti zapostavljen.
Glavni ishod ovog pilot-projekta bit će viša razina digitalizacije MSP-ova u turističkom sektoru koji će tako biti bolje pripremljeni za suočavanje s izazovima koje je sa sobom donijelo izbijanje pandemije bolesti COVID-19.
Podupiranje digitalizacije europskih MSP-ova jasan je prioritet Komisije koji je u sadašnjoj situaciji postao čak i važniji.
S obzirom na to da su u različitim industrijama turističkog sektora MSP-ovi važni, i kao izvor dodane vrijednosti i radnih mjesta, od ključne je važnosti da se poduzmu napori za pružanje potpore poduzećima u tom sektoru tijekom krize.
PP 02 21 05
Pilot-projekt — Održiva ruralna mobilnost za otpornost na COVID-19 i potporu ekoturizmu
Iznosi (Diferencirana odobrena sredstva) Odobrena sredstva 2022.
Obveze
990 500
Odobrena sredstva 2021.
Plaćanja
997 625
Obveze
1 000 000
Realizacija 2020.
Plaćanja
Obveze
Plaćanja
250 000
Napomene
Ovaj pilot-projekt namijenjen je kako bi se ostvarile ideje europskog zelenog plana, cilja da se nikoga ne zapostavi i da se osigura „pravedna tranzicija”, koja se mora primijeniti i na ruralnu mobilnost.
Cilj je ovog pilot-projekta s jedne strane smanjiti emisije CO2 iz prometa, u skladu s ciljevima utvrđenima u europskom propisu o klimi i, s druge strane promicati bolju mobilnost u udaljenim i ruralnim područjima, kao i izgradnju kapaciteta, uzimajući u obzir i uključujući osobe koje ne mogu ili ne žele posjedovati automobil, npr. žene, mlade, starije osobe, osobe s invaliditetom i socijalno ugrožene osobe, kako bi se potaknula pristupačnost i uključenost.